Y.B. MOHD NAJWAN BIN HALIMI: Saya setuju, saya setuju dengan penjelasan tambahan daripada Banting tadi tentang konsep ABCDE ini. Lepas tu kalau E tak boleh kita pergi dekat M, MB. Tapi saya di kawasan saya sebut kongsilah, saya mengguna pakai hierarki yang sama juga, kalau ada isu-isi di kawasan sebaiknya didengar oleh pihak Ahli Majlis dulu lah. Cuma mungkin di pihak saya ataupun tuan-tuan ada isu di mana kurang, kurang kerjasama di peringkat Ahli Majlis ataupun mereka ini tak faham tugas mereka. Macam setengah Ahli Majlis turun bagi bantuan je. Ada orang susah dia bagi bantuan, ada naik bagi bantuan, kerja dia bagi bantuan je. Dan dia hanya
faham konteks ni macam charity tapi bila dia masuk dalam mesyuarat saya dapat maklumat dia tak boleh berbahas dia. Sain ambil selfie letak dalam facebook balik. Jadi dalam facebook nya indah caption nya menghadiri mesyuarat full board. Itu realiti, lepas tu balik.
Ada, ada berlaku dan ini perkara yang bagi saya agak serius untuk kita lihat, bahawa di sini pentingnya untuk Kerajaan Negeri menetapkan kalau boleh satu kelayakkan minima ataupun garis panduan untuk kita memilih dan melantik Ahli Majlis. Kalau saya, bila di bawah dengan masyarakat ini, mereka beri pandangan. Ialah kita semua ada parti politik dan ada proses di mana Ahli-ahli Majlis ini di anggkat melalui bahagian, melalui kawasan, melalui cabang misalnya, tetapi tadi saya setuju juga dengan pandangan daripada Hulu Kelang, bahawa kalau boleh perlu ada pandangan daripada ADUN sendiri, bila mana nak mengangkat atau melantik mana-mana Ahli Majlis ini. Sekurang-kurangnya rujuk lah dengan Ahli Dewan Negeri. Sebab, suka atau tak suka realitinya, masyarakat tak akan salahkan Ahli Majlis, pengundi tak akan cari Ahli Majlis, dia akan cari YB juga. Dia kata YB ini isunya.
Kalau kita ada Ahli Majlis yang faham tugas, yang boleh berkhidmat dan berperanan dengan efektif, peranan ataupun tugas ADUN ini, bukan lah kata kita ambil mudah, ringan lah sikit. Maksudnya, kalau proses diperingkat A dan B dah boleh selesai, ataupun di peringkat C pun dah boleh selesai, tak perlu lah bawa di peringkat D lagi, ini sekadar contoh. Jadi saya ingin menarik perhatian Dewan, kalau sekiranya kita boleh bersetuju untuk mendesak ataupun meminta pihak Kerajaan Negeri, kalau sekiranya tiada garis panduan ataupun saya rasa ada lah, tapi politically, kadang-kadang kita tidak mengikut sebab ini cadangan daripada parti.
Cuma persepsi di bawah adalah, bila kita terlalu melantik, mengisi lantikan Ahli Majlis ini secara politik, secara lantikan politik, tanpa mengambil kira merit, maksudnya kalau dia ini di calonkan oleh bahagian misalnya, atas kuota tertentu, kuota ketua cabang, kata kan, di dalam Keadilan kita panggil cabang. Tak kiralah dia siapa pun, tapi sebab cabang calonkan dia, tak ada kelayakkan pun, kita kena sokong. Sedangkan dia tidak ada, dia tidak ada kelayakkan. Dia tidak ada barangkali MUNGKIN dari sudut ekonomi dia tidak layak, daripada sudut sahsiah pun tidak ada. Tapi bila diangkat secara politik, kita sokong. Dan saya rasa perkara ini perlu diambil kira secara serius, sebab persepsi di bawah adalah, mereka, masyarakat ini tak mahu tahu pun dia Ahli Majlis parti mana. Dia tahu bila kita buat aduan, Ahli Majlis ini berfungsi. Dia tahu bila dia buat aduan, selesai. Jadi kalau Ahli Majlis pun tidak faham tugas, dia menganggap jawatan Ahli Majlis ini hanya sekadar untuk turun beri sumbangan.
Kita sebagai Ahli-ahli Dewan pun, kita bagi sumbangan juga. Kalau setiap minggu kita turun, memang kita bagi sumbangan. Jadi kalau, tugasnya bukan hanya bagi sumbangan, bukan setakat buat kerja-kerja, tinjau longkang tersumbat, betulkan lampu jalan. Tugas Ahli Majlis ini sebenarnya mini YB. Dia membahaskan dasar-dasar dan polisi di peringkat Majlis Kerajaan Tempatan. Ini yang sepatutnya Ahli-ahli Majlis kita faham. Tapi kebanyakkan Ahli Majlis kita tak faham benda itu. Dia menganggap ini satu privilege, sebab saya dah lama berjuang dalam parti. Jadi, this is my right, ini privilege saya untuk dapat jadi Ahli Majlis. Saya tidak layak ke, saya tiada kelayakan ke, saya orang parti. Jadi kita kena buang saya rasa, mentaliti ini. Maksudnya kita kena ambil satu pendekatan yang penting merit. Saya tidak ada masalah dengan lantikan politik. Tapi sekurang-kurangnya perlulah dasar merit itu, kelayakkan merit itu, diangkat, kerana kita ini Negeri Selangor, rakyat tengok, di nilai.
Jadi kadang-kadang bila saya turun di bawah, makan, sarapan di restoran, di gerai, mereka akan bercerita, YB ni, Ahli Majlis ini apa pun tak buat, ini tak buat. Kalau kamu mengadu pun, dia kata tanya YB lah. Jadi perkara-perkara ini, saya ingat perlu di ambil pandangan dan dalam syor yang di sarankan pun, saya ingin ada di sebut dalam point 8.2, 8 dan 8.4. dan saya harap kita dapat bersama-sama untuk bantu, mewujudkan satu garis panduan dan mechanisme untuk memilih Ahli-ahli Majlis yang layak, yang boleh bantu tugas kita sebagai ADUN, sebab kita pun ada perancang berbeza. Kita Ahli Dewan Negeri, bukanlah boleh campur dalam urus Majlis Kerajaan Tempatan dan di situ perlulah ada desakan untuk melakukan Pilihan Raya Kerajaan Tempatan.